turjo4nis/wikipedia-bn-dump-20250701 huggingface dataset:
ব্যাঙ্গালোর দক্ষিণ লোকসভা কেন্দ্র

ব্যাঙ্গালোর দক্ষিণ লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৯৯৮,৭২৪ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের ব্যাঙ্গালোর নগর জেলার মধ্য ও দক্ষিণ দিকে অবস্থিত বিধানসভা কেন্দ্রগুলি নিয়ে গঠিত৷

ইতিহাস
ব্যাঙ্গালোর দক্ষিণ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷

বিধানসভা কেন্দ্র গুলি 
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত।

 গোবিন্দরাজনগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
 বিজয়নগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৭ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন।
 চিকপেট বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৬৯ নং বিধানসভা কেন্দ্র৷ এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
 বাসবনগুড়ি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
 পদ্মনাভনগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র। এটি ব্যাঙ্গালোর নগর জেলায় অবস্থিত৷ এটি একটি অসংরক্ষিত আসন৷
 বানেরঘাটা তওরেকেরে মাদিওয়ালা লেআউট বা বিটিএম লেআউট বা কুবেম্পুনগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
 জয়নগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৩ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷
 বোম্মনহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৭৫ নং বিধানসভা কেন্দ্র। এটি একটি অসংরক্ষিত আসন। এটি ব্যাঙ্গালোর নগর জেলায় অবস্থিত৷

তথ্যসূত্র

কর্ণাটকের লোকসভা কেন্দ্র
বেঙ্গালুরু নগর জেলা
দুর শাররুকিন

দুর-শারুকিন ("সারগনের দুর্গ"; আরবি: دور شروكين), বর্তমান খোরসাবাদ, আসিরীয়ার দ্বিতীয় সারগনের সময়ে আসিরিয়ার রাজধানী ছিল। মোসুলের ১৫ কিমি উত্তর-পূর্বে মহান শহরটি পুরোপুরি ৭০৬ খ্রিস্টপূর্বে নির্মিত হয়েছিল। যুদ্ধে সারগনের অপ্রত্যাশিত মৃত্যুর পরে রাজধানীটি ২০ কিলোমিটার দক্ষিণে নিনওয়াতে স্থানান্তরিত হয়।

ইতিহাস
দুর শাররুকিন, (আক্কাদিয়ান: "সারগনের দুর্গ") আধুনিক খোরসাবাদ, ইরাকের নিনওয়া-র উত্তর-পূর্বে অবস্থিত প্রাচীন আসিরিয়ান শহর। আসিরিয়ার দ্বিতীয় রাজা সরগন দ্বিতীয় (৭২১-৭০৫ পর্যন্ত রাজত্ব করেছিলেন) দ্বারা খ্রিস্টপূর্ব ৭১৭ এবং ৭০৭ সালের মধ্যে নির্মিত, দুর শারুকিন সতর্কতার সাথে শহর পরিকল্পনাটি প্রদর্শন করে। শহরটি প্রায় এক বর্গমাইল (২.৫৯ বর্গকিলোমিটার) জায়গায় অবস্থিত; এর বাইরের দেয়ালটি সাতটি দুর্গের দরজা দিয়ে বন্ধ। একটি অভ্যন্তরীণ প্রাচীর নবুর কাছে একটি মন্দির (গাছের দেবতা এবং লেখার শিল্পের পৃষ্ঠপোষক), রাজবাড়ী এবং গুরুত্বপূর্ণ আধিকারিকদের বিস্তৃত আবাসকে ঘিরে রেখেছে। শহরটি শেষ হওয়ার পরপরই, সরগন যুদ্ধে নিহত হয়েছিল এবং দুর শাররুকিন দ্রুত নির্জন হয়ে পড়েছিল।

তথ্যসূত্র

প্রাচীন আশারীয় নগর
ইরাকের প্রত্নতাত্ত্বিক স্থান
ইরাকের প্রাক্তন জনবহুল স্থান
খ্রিস্টপূর্ব ৮ম শতাব্দীতে প্রতিষ্ঠিত জনবহুল স্থান
সীসারাম সিং

সীসারাম সিং ( – ২৯ ডিসেম্বর ২০১৯) ভারতের উত্তরপ্রদেশের একজন রাজনীতিবিদ ছিলেন যিনি বহুজন সমাজ পার্টির রাজনীতির সাথে যুক্ত ছিলেন। তিনি উত্তরপ্রদেশ বিধানসভার একজন বিধায়ক ছিলেন।

জীবনী
সীসারাম সিং ২০০৭ সালে নাজিবাবাদ থেকে উত্তরপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি স্নাতক পর্যন্ত পড়ালেখা করেছিলেন।

সীসারাম সিং ২০১৯ সালের ২৯ ডিসেম্বর প্রয়াত হন।

তথ্যসূত্র

১৯৪০-এর দশকে জন্ম
২০১৯-এ মৃত্যু
বহুজন সমাজ পার্টির রাজনীতিবিদ
উত্তরপ্রদেশ বিধানসভার সদস্য
উত্তরপ্রদেশের বহুজন সমাজ পার্টির রাজনীতিবিদ
সেনাপতি জেলা

সেনাপতি জেলা (Pron:/ˌseɪnəˈpʌti/) উত্তর-পূর্ব ভারত-এর মণিপুর রাজ্যের একটি জেলা৷

ভৌগোলিক অবস্থান 
সেনাপতি জেলা  ৯৩.২৯°  ও ৯৪.১৫° পূর্ব দ্রাঘিমাংশ ও ২৪.৩৭° ও ২৫.৩৭° উত্তর অক্ষাংশে অবস্থিত৷ জেলাটির দক্ষিণে কংপকপি জেলা,  পূর্বে উখরুল জেলা, পশ্চিমে তামেংলং জেলা ও উত্তরে নাগাল্যান্ডের কোহিমা ও ফেক জেলা অবস্থিত৷ এই জেলা সমুদ্রপৃষ্ঠ থেকে অনেক উচ্চে অবস্থিত। জেলাটির উষ্ণতা সর্বনিম্ন ৩.৪° সেলসিয়াস থেকে সর্বোচ্চ ৩৪.১° সেলসিয়াস হতে পারে৷

প্রশাসন 
সেনাপতি মণিপুর রাজ্যের চতুর্থ বৃহৎ জেলা৷ এই জেলা উপায়ুক্ত (Deputy Commissioner)র অধীনে পরিচালিত হয়৷

সেনাপতি জেলাটি সাতটি মহকুমায় বিভক্ত:

অর্থনীতি

কৃষি 

সেনাপতি জেলার ৬৬.৪৩% ভূমি অরণ্য ও ২০% কৃষিভূমি৷ এই জেলায় উৎপাদন করা মূল শস্যগুলি হল ধান, গোমধান, আলু, বাঁধাকপি ও মাষজাতীয় শস্য৷ জেলাটির অধিকাংশ লোকই কৃষক৷

জনসংখ্যা 

২০১১ সালের জনগণনা অনুসারে সেনাপতি জেলার মোট জনসংখ্যা ৪,৭৯,১৪৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৫৬৫৷ জেলাটির জনবসতির ঘনত্ব প্রতি বর্গ কিলোমিটারে ১০৯ জন৷ ২০০১-২০১১ দশকে জেলাটির জনসংখ্যা বৃদ্ধির হার ২৫.১৬%  সেনাপতি জেলার প্রতি ১০০০ জন পুরুষের বিপরীতে মহিলার সংখ্যা ৯৩৯ জন ও সাক্ষরতার হার ৭৫%৷

সেনাপতি জেলার অধিবাসীরা মূলত মাও নাগা, মারাম,  পউমেই,  থাংগাল,  জেমেই, লিয়াংমেই, রংমেই (কাবুই), তাংকুল, মেইতেই,  থাদউ, নেপালী, ভাইফেই,  চোথে,  চিরু, মারিং ইত্যাদি উপজাতির লোক৷

ভাষা 
এই জেলায় প্রচলিত মূল ভাষাসমূহ হল:
 মাও ভাষা
 পওমাই ভাষা
 রংমেই ভাষা
 জেমি ভাষা
 লিয়াংলাদ
 জেমি ভাষা
 মারাম ভাষা
 খোইরাও ভাষা
 জিমি ভাষা
 ইনপুই ভাষা
 আঙ্গামী পশ্চুরী ভাষা
 চোকরি ভাষা

সংস্কৃতি

উৎসব 
সেনাপতি জেলায় পালন করা প্রধান উৎসবসমূহ হল:
চাগা গী:এই উৎসব ৩০ অক্টোবরের দিন লিয়াংমাই উপজাতির লোকরা পালন করে৷ 
থৌনি: এই উৎসব পওমাই নাগা উপজাতির লোকরা ৫ জানুয়ারির দিন পালন করে৷ 
লাওনি: এই উৎসব পওমাই নাগাদের কৃষির সঙ্গে জড়িত উৎসব৷ সাধারণত জুলাই মাসের শেষদিকে এই উৎসব পালন করা হয়৷ 
চিথুনি: এই উৎসব ডিসেম্বর মাসে মাও নাগা রা ছয় দিনব্যাপী উদ্‌যাপন করে৷ 
সালেনি: এই উৎসব কৃষির সঙ্গে জড়িত৷ জুলাই মাসে ধান রোয়ার সময় মাও নাগারা এই উৎসব উদ্‌যাপন করে৷  
পোংঘি: মারাম নাগা  লোকরা জুলাই মাসে ধান রোয়ার সময় সাতদিন ধরে এই উৎসব পালন করে৷ 
কাংঘি: এই উৎসব মারাম নাগারা ডিসেম্বর মাসে সাতদিন পর্যন্ত উদ্‌যাপন করে৷ পরম্পরাগত মল্লযুদ্ধ এই উৎসবের এক অন্যতম অঙ্গ৷

পর্যটন 

 কওব্রু পর্বত : এই পর্বত মণিপুরের সর্বোচ্চ উচ্চতার পর্বত৷ এই পর্বত মেইটেই লোকদের জনবিশ্বাসে আরাধ্য দেবতা "কোউব্রু" র উপাসনার স্থল৷ এই পর্বতে অনেক  সংখ্যক গুহা আছে৷
 কওব্রু লাইখা : কওব্রু লাইখা মণিপুরের একটি বিখ্যাত শিব মন্দির৷ এই মন্দিরটি ইম্ফল নদীর পাড়ে অবস্থিত৷ শিবরাত্রির দিন এই মন্দিরে অসংখ্য লোকের সমাগম হয়৷
 কংপকপি: সেনাপতি জেলার দ্বিতীয় বৃহৎ শহর৷ মূল অধিবাসী থাদও কুকী উপজাতিয় লোকগণ৷
 মাও দ্বার: মণিপুর-নাগাল্যান্ড সীমান্তে অবস্থিত এক পাহাড়িয়া স্থান৷

তথ্যসূত্র

বহিঃসংযোগ 
 

মণিপুরের জেলা
সেনাপতি জেলা
ভারতের সংখ্যালঘু ঘনীভূত জেলা
তামেংলং জেলা

তামেংলং জেলা (Pron:/tæmɛŋˈlɒŋ/) ভারতের মণিপুর রাজ্যের একটি অন্যতম জেলা৷ এই জেলার সদর শহর তামেংলং শহর৷ জেলাটির মোট ক্ষেত্রফল হল ৪৩৯১ বর্গকিমি।

ইতিহাস 
১৯১৯ সালে ব্রিটিশ শাসনের সময় মণিপুর হিলসের চারটি মহকুমা প্রতিষ্ঠা করা হয় — উত্তর-পূর্ব মহকুমা, উত্তর-পশ্চিম, দক্ষিণ-পূর্ব ও দক্ষিণ-পশ্চিম মহকুমা৷ এর উত্তর-পশ্চিম মহকুমাটির সদর খঞ্জাও, তামেংলং গ্রামে প্রতিষ্ঠা করা হয়৷ খঞ্জাও, এই মহকুমার প্রধান হিসাবে নিয়োগ করা হয় উইলিয়াম শ'কে। ১৯২৩ সালে এই সদর শহর খুঞ্জাও থেকে ৩ কিমি দূরে অবস্থিত বর্তমান তামেংলঙে স্থানান্তরিত করা হয়৷ পরবর্তী কালে উত্তর-পশ্চিম মহকুমাকে তামেংলং নামে অভিহিত করা হয়। ১৯৬৯ সালে এই তামেংলং পূর্ণাঙ্গ জেলা হিসাবে পরিগণিত হয়।

ভৌগোলিক অবস্থান 
তামেংলং জেলার উত্তরে নাগাল্যান্ড রাজ্য, পূর্বে সেনাপতি জেলা, দক্ষিণে চুড়াচন্দ্রপুর জেলা ও পশ্চিমে ইম্ফল পশ্চিম জেলা ও আসাম রাজ্য অবস্থিত৷ এই জেলার সদর শহর তামেংলং শহর৷ জেলাটির মোট ক্ষেত্রফল হল ৪৩৯১ বর্গকিমি৷

অর্থনীতি 
২০০৬ সালের ভারতের পঞ্চায়তী রাজ মন্ত্রালয় ভারতের অন্যতম অবহেলিত ২৫০ টি জেলার মধ্যে তামেংলং একটি বলে অভিহিত করে। ভারতের পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) পুঁজির থেকে অনুমোদন লাভ করা মণিপুরের তিনটি জেলার মধ্যে তামেংলং অন্যতম৷

মহকুমা 
তামেংলং জেলার তিনটি মহকুমা আছে:
 তামেংলং 
 তামেই 
 তউসেম

সম্প্রতি ননী জেলাটিকে তামেংলঙ থেকে পৃথক করে পূর্ণাঙ্গ জেলার মর্যাদা দেয়া হয়; যা লংমেই (নুনি), নুনবা, খোপম এবং হাওচংয়ের মহকুমা নিয়ে গঠিত।

খুনপুম, নুংবা মহকুমার অন্তর্গত একটি ছোট্ট শহর জেলাটির অন্যতম সর্বাধিক জনবহুল অঞ্চল এবং মাননীয় বিধায়ক এবং প্রাক্তন উপ-মুখ্যমন্ত্রী শ্রী গৈখাংগামের নিজস্ব শহর।

জনসংখ্যা 
২০১১ সালের জনগণনা অনুসারে তামেংলং জেলার মোট জনসংখ্যা ১৪০,৬৫১ জন৷ মোট জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৬০৭৷  এই জেলার জনসংখ্যার ঘনত্ব প্রতি বর্গ কিলোমিটারে ৩২ জন৷ ২০০১-২০১১ সালে জেলাটির জনসংখ্য বৃদ্ধির হার ছিল ২৫.৬৯%৷ তামেংলং জেলার প্রতি ১০০০ জন পুরুষের বিপরীতে মহিলার সংখ্যা ৯৫৩ জন৷ জেলাটির সাক্ষরতার হার ৭০.৪%৷

ভাষাসমূহ 
জেলাটির ব্যবহৃত মূল ভাষাসমূহ চিনা-তিব্বতীয় মূলের৷ এই ভাষা/উপভাষাসমূহ হল:
 জেলিয়াঙ্গ্রং ভাষা
 জেমি ভাষা
 লিয়াংমাই ভাষা 
 রংমেই ভাষা
 ইনপুই ভাষা

জনগণের বেশিরভাগই রংমেই ভাষায় কথা বলে। তেমেংলং জেলায় কথিত রয়েছে জেলিয়াংরোং ভাষার তিনটি উপভাষা:
জেম  ভাষা
লিয়াংমাই ভাষা
রংমেই ভাষা
উপরে বর্ণিত তিনটি ভাষা/উপভাষা অনেকটা একই রকম এবং একে অপরের দ্বারা সহজেই বোঝা যায।

তথ্যসূত্র

বহিঃসংযোগ 
 

মণিপুরের জেলা
তামেংলং জেলা
ভারতের সংখ্যালঘু ঘনীভূত জেলা
কোহিমা জেলা

কোহিমা জেলা (উচ্চারণ:/ˈkəʊhɪˌmɑː বা kəʊˈhiːmə/) ভারতের নাগাল্যান্ড রাজ্যের একটি জেলা। এই জেলাটির মূল অধিবাসীরা আঙ্গামী নাগা উপজাতির। ২০১১ সালের জনগণনা অনুসারে নাগাল্যান্ডের মোট এগারটি জেলার মধ্যে ডিমাপুরের পরে কোহিমা দ্বিতীয় জনবসতিপূর্ণ জেলা হিসাবে স্বীকৃতি লাভ করেছে।

ইতিহাস 
ভারত স্বাধীনতা লাভ করার পূর্বে কোহিমা ‘নাগা হিলস ডিস্ট্রিক্ট’-এর অন্তর্ভুক্ত ছিল এবং এই জেলার সদর শহর ছিল কোহিমা।

১৯৬১ সালের ১ ডিসেম্বর নাগাল্যান্ডের অন্যতম জেলা হিসাবে কোহিমা জেলার প্রতিষ্ঠা হয়। ১৯৭৩ সালে এই জেলা থেকে ফেক ও বখা জেলা এবং ১৯৯৭ সালে ডিমাপুর জেলা সৃষ্টি করা হয়। অবশেষে ২০০৩ সালে পেরেন জেলার সৃষ্টি কোহিমা জেলার বর্তমান রূপ দেয়।

প্রশাসন 

কোহিমা জেলার মূল প্রশাসনিক প্রধান হলেন উপায়ুক্ত (ডেপুটি কমিশনার)। প্রতিটি প্রশাসনিক সার্কেলের তত্ত্বাবধানের জন্য তাঁর অধীনে বিভিন্ন সংযোজিত ডেপুটি কমিশনার (অ্যাডিশনাল ডেপুটি কমিশনার) ও মহকুমা প্রধান (সাব-ডিভিশন অফিসার; এসডিও) থাকে। এছাড়াও কোহিমার একটি জেলা নাগরিক উন্নয়ন পরিষদ (ডিস্ট্রিক্ট আরবান ডেভেলপমেন্ট এজেন্সি) আছে।

কোহিমা জেলাটি আটটি প্রশাসনিক মণ্ডলে (অ্যাডমিনিস্ট্রেটিভ সার্কেল) বিভক্ত — সেমিংউ, সোগিন, চিফোবোজৌ, বোতসা, কেজোচা, জখমা, কোহিমা সদর ও সেচু-জুবজা; এই সার্কেলসমূহ চারটি গ্রাম্য উন্নয়ন বিভাগে (রুরাল ডেভেলপমেন্ট ব্লক) বিভক্ত — কোহিমা (কোহিমা সদর ও সেচু-জুবজা), চিফোবোজৌ ( চিফোবোজৌ , বোতসা ও কেজচার কিছু অংশ), জখমা (জখমা ও কেজচার বাকী অংশ) ও সেমিংউ ( সেমিংউ ও সোগিন)।

জনসংখ্যা 
২০১১ সালের জনগণনা অনুসারে কোহিমার মোট জনসংখ্যা ২৬৭,৯৮৮ জন। এর ৪৫% লোক শহর অঞ্চলে বাস করে। মোট জনসংখ্যার দিক থেকে ভারতের মোট ৬৪০টি জেলার মধ্যে এই জেলার স্থান ৫৭৬তম। কোহিমার প্রতি ১০০০ পুরুষের বিপরীতে মহিলার সংখ্যা ৯২৮ জন। এই জেলার সাক্ষরতার হার ৮৫%।

কোহিমার মূল অধিবাসী হল আঙ্গামী নাগা ও রেংমা নাগা উপজাতির লোক।

কোহিমা সদর সার্কেল গঠিত হয়েছে কোহিমা শহর, কোহিমা গাওঁ, চিদিমা ও চিদে মডেল গাঁও নিয়ে।

ভাষা 
 আঙ্গামি–পচুরি ভাষা
 আঙ্গামি ভাষা
 খেজা ভাষা
 সেমা ভাষা
 রেংমা ভাষা
 তেংনি ভাষা
 বোড়ো–গারো ভাষা
 কাছাড়ি ভাষা
 গারো ভাষা
 অন্যান্য
 জিম ভাষা
 খেলমা ভাষা

ভৌগোলিক অবস্থান 
কোহিমা জেলায় একটি পাহাড়ি নৈসর্গিক স্থান আছে — কোহিমা সদর, এলাকাটি একটি পর্বতের চূড়ার সঙ্গে প্রসারিত হয়েছে।

জলবায়ু

জীববৈচিত্র্য 
১৯৮০ সালে কোহিমা জেলায় পুলিবাজ বন্যপ্রাণী অভয়ারণ্য গড়ে  ওঠে, যার মোট জায়গা । এটি ব্লিথের ট্র্যাগোপানের একটি প্রাকৃতিক আবাসস্থল।

ক্রীড়া 
কোহিমাতে জেলায় কোহিমা কোমেটস নামে একটি ফুটবল ক্লাবও রয়েছে যা নাগাল্যান্ড প্রিমিয়ার লীগ খেলে।

তথ্যসূত্র

বহিঃসংযোগ 
 

নাগাল্যান্ডের জেলা
কোহিমা জেলা
ফেক জেলা

ফেক ভারতের নাগাল্যান্ড রাজ্যের একটি জেলা। এই জেলাটি ১৯৭৩ সালে গঠন করা হয়েছিল। জেলাটির সদর শহর ফেক শহর। এই জেলার সংখ্যাগরিষ্ঠ লোক খ্রীষ্টান ধর্মাবলম্বী ও কৃষি তাঁদের মূল পেশা।

ভৌগোলিক অবস্থান 
ফেক জেলার অধিকাংশই পাহাড়িয়া। এই জেলার ৭০% চিরসবুজ বনাঞ্চলে পূর্ণ হয়ে আছে। এই জেলার সর্বোচ্চ উচ্চতার পর্বতটি হল মাউন্ট জানিবো, যা সমুদ্রপৃষ্ঠ থেকে ২৪০০ মিটার উচ্চতায় অবস্থিত। জেলাটির অঞ্চলসমূহের মধ্যে সমুদ্রপৃষ্ঠ থেকে সর্বনিম্ন উচ্চতায় অবস্থিত সদরস্থান ফেক (১৫২৪ মিটার) ও সর্বোচ্চ উচ্চতায় অবস্থিত ফুটসেরো নামের গ্রামটি (২১৩৬ মিটার)।

জেলাটির সর্ববৃহৎ নদীগুলির মধ্যে প্রধান হল টিজু, লান্নি, আরাচু এবং মূল হ্রদগুলি হল শিলই, চিদা ও জুদু। ২০০২ সালের তথ্য অনুসারে, এই জেলার ৮৯টি স্বীকৃতিপ্রাপ্ত গ্রামের মধ্যে বারটি গ্রাম এখনও রাজপথে সংযুক্ত হয়নি। একইভাবে ৮৯টির গ্রামের মধ্যে মাত্র নয়টি গ্রামে নিয়মিত জলের ব্যবস্থা আছে।

ফেক জেলায় অবস্থিত আভাংশু আন্তর্জাতিক সীমা সুরক্ষা পোস্ট, যা আভাংশু বলেও জানা যায়, ভারত-মায়ানমার সীমান্তের একটি আন্তর্জাতিক সীমা সুরক্ষা পোস্ট।

জলবায়ু 
গ্রীষ্মকালে এই জেলার উষ্ণতা গড়ে ২৭ ডিগ্রী সেন্টিগ্রেড। মৌসুমী জলবায়ু আরম্ভ হয় মে মাসের শেষদিকে ও সেপ্টেম্বরের শেষে কমে। শীতকালে সাধারণত চুবুরীয়া আসামের তুলনায় শীত অধিক হয়। শীত সবচেয়ে বেশি পড়ে জানুয়ারি ও ফেব্রুয়ারি মাসে উষ্ণতা শূন্য ডিগ্রীর নিচে নেমে যায়।

এই জেলার গড় বৃষ্টির পরিমাণ ১৫২৭ মিমি।

ইতিহাস 
ফেক জেলাটি ১৯৭৩ সালের ১৯ ডিসেম্বর তারিখে প্রতিষ্ঠা করা হয়েছিল।

প্রশাসন 
জেলাটি ১৪টি প্রশাসনিক অঞ্চলে বিভক্ত করা হয়েছে: ফুটসেরো, ফেক সদর, চেথেবা, চোজুবা, মেলুরী, সেক্রুজু, চিজামি, সাক্রাবা, রাজেইব, জুকেতসা, ফোর, খুজা, খেজাকেনো, ও ফোকুংগ্রি।

জনসংখ্যা 
২০১১ সালের জনগণনা অনুসারে ফেক জেলার জনসংখ্যা ১৬৩,২৯৪ জন। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৫৯৬তম। ফেক জেলার প্রতি ১০০০ জন পুরুষের বিপরীতে মহিলার সংখ্যা ৯৫১ জন। এই জেলার সাক্ষরতার হার ৭৯.১৩%।

জেলাটির ৮৫% শতাংশ লোকেই গ্রাম্য অঞ্চলে বাস করে। এই জেলার সংখ্যাগরিষ্ঠ লোক চাকেচাং ও পশ্চুরি উপজাতির।

ভাষা 
ফেক জেলায় নিম্নলিখিত আঙ্গামী-পশ্চুরি ভাষাসমূহ প্রচলিত:
 চোকরি ভাষা
 খেজা ভাষা 
 পশ্চুরি ভাষা 
 পৌলা ভাষা

ধর্ম 
জেলাটির ৯৭% অধিবাসী খ্রীস্টান ধর্মাবলম্বী। অন্যান্য ধর্মের মধ্যে ২% লোক হিন্দু ধর্মাবলম্বী, ০.৬% মুসলমান, ০.২% বৌদ্ধ ও কিছু লোক জৈন ও শিখ ধর্মাবলম্বী।

শহর ও গ্রামসমূহ 
২০১১ সালের জনগণনা অনুসারে ফেক জেলায় দুটি ছোট শহর, ফেক ও ফুটসেরো ও ১১৭টি গ্রাম আছে। এই অঞ্চলসমূহকে চোদ্দটি প্রশাসনিক সার্কেলে বিভক্ত করা হয়।

অর্থনীতি 
এই জেলার অর্থনীতি মূলতঃ কৃষির ওপর নির্ভরশীল। ধাপ ধান উৎপাদন (টিআরসি) ও জুম চাষ এই জেলার মুল জীবিকা।

এই জেলায় উৎপন্ন করা শস্যর মধ্যে ধান, গোমধান, কুনীধান (মিলেট) ইত্যাদি উল্লেখযোগ্য।

উৎপাদনের মধ্যে মেলুরীতে নুন, ফলের রস, বোবা-কাটা ও কাঠের কারুকার্য্য প্রধান।

এই জেলায় একটি চিকিৎসালয়, দুটি সামাজিক স্বাস্থ্য কেন্দ্র (কমিউনিটি হেলথ সেন্টার) ও আটটা প্রাথমিক স্বাস্থ্যকেন্দ্র (প্রাইমারি হেলথ সেন্টার) আছে।

ফেক জেলার ১১৬টি প্রাথমিক বিদ্যালয়, ৪৬টি মাধ্যমিক বিদ্যালয়, ১৮টি উচ্চ মাধ্যমিক বিদ্যালয়, একটি উচ্চতর মাধ্যমিক বিদ্যালয় ও তিনটি মহাবিদ্যালয় অবস্থিত।

সংস্কৃতি 
ফেক জেলার প্রধান উৎসবসমূহ হল শুখ্রুন্যি, য়েমশে, তশুখ্রুন্যি ও নাজু।

তথ্যসূত্র

বহিঃসংযোগ 
 

নাগাল্যান্ডের জেলা
ফেক জেলা
আমার দূর্গা

আমার দুর্গা একটি ভারতীয় বাংলা টেলিভিশন ধারাবাহিক যা ১৮ জানুয়ারি ২০১৬ সালে এটি প্রিমিয়ার হয়েছিল ৷  যা জি বাংলায় প্রচারিত হয়। এছাড়াও ২০২০ সালের মার্চ মাসে এটি পুনরায় যাত্রা শুরু করে ‌। এটি প্রযোজনা করেছেন অ্যাক্রোপলিস এন্টারটেইনমেন্ট ৷ প্রধান চরিত্রে সংঘমিত্র তালুকদার এবং ঋতজিৎ চট্টোপাধ্যায় এবং সুমন্ত মুখোপাধ্যায় অভিনয় করেছেন। শোটি সোম থেকে শনি প্রচারিত হয়েছিলো।

পটভূমি 
রাজনৈতিক দুর্নীতির পটভূমির মাঝে নির্মিত এই ধারাবাহিকটি বাংলা ধারাবাহিকে নারী চরিত্রদের দ্বারা ক্রমবর্ধমান বিবিধ ভূমিকার উদাহরণ হিসাবে উল্লেখযোগ্য।

অভিনয় শিল্পী 

 দুর্গা চরিত্রে সঙ্ঘমিত্রা তালুকদার
 চারুলতা / চারু / মিলি চরিত্রে সঞ্চারী দাস (দুর্গার বড় বোন) 
 অনির্বাণ মুখোপাধ্যায় / অনি চরিত্রে ঋতজিৎ চট্টোপাধ্যায়
 মিহির মুখার্জি চরিত্রে ধ্রুবজ্যোতি সরকার
 প্রয়াত অভিরূপ মুখার্জি চরিত্রে সুমন্ত মুখোপাধ্যায়
 মন্দিরা চরিত্রে নন্দিনী চ্যাটার্জী
 ঈশ্বর চক্রবর্তী চরিত্রে অরিন্দম বন্দ্যোপাধ্যায়
 প্রতিমা চরিত্রে মৈত্রেই মিত্র
 বেলা চরিত্রে সুচিস্মিতা চৌধুরী
 অভিপুরের ভাই চরিত্রে সাইবাল ভট্টাচার্য / সহন বন্দ্যোপাধ্যায়
 সুচরিতা চরিত্রে পিয়ালি বসু
 ব্রোজের চরিত্রে রতন সরখেল
 অভিরুপের ভাই সুজয় মুখোপাধ্যায় চরিত্রে কুশল চক্রবর্তী
 শম্পা চরিত্রে শাহানা সেন
 অধিনায়ক হিসাবে মনীশঙ্কর বন্দ্যোপাধ্যায়
 রিয়া চরিত্রে জুঁই সরকার
 পূজা হিসাবে জাগৃতি গোস্বামী
 অভিরূপের ভাগ্নী হিসাবে ইশানী দাস
 গুঞ্জন চরিত্রে দীর্ঘই পাল
 দীপা চরিত্রে রুনা বন্দ্যোপাধ্যায়
 সুভোর চরিত্রে ইন্দ্রজিৎ চক্রবর্তী
 সম্রাট চরিত্রে সুব্রজিৎ দত্ত
 সম্রাটের বাবা হিসাবে বিকাশ ভৌমিক
 গুঞ্জনের বাবা হিসাবে যুধজিত বন্দ্যোপাধ্যায়
 ডালিয়া মুখার্জি ডালিয়া হিসাবে, চারু / দুর্গার বন্ধু
 ডাঃ অঞ্জন সেনের ভূমিকায় রাজ ভট্টাচার্য
 স্মৃতি সিংহ উমা / দুর্গা সরকার হিসাবে
 মিমি চরিত্রে ঐন্দ্রিলা সাহা

তথ্যসূত্র

বহিঃসংযোগ 
  

ভারতে বাংলা ভাষার টেলিভিশন অনুষ্ঠান
বাংলা ভাষার টেলিভিশন অনুষ্ঠান
ভারতীয় টেলিভিশনের অনুষ্ঠান
বাংলা ভাষার টেলিভিশন
২০১৬-এ অভিষিক্ত ভারতীয় টেলিভিশন ধারাবাহিক
জি বাংলার মৌলিক অনুষ্ঠান
২০১৭-এ সমাপ্ত ভারতীয় টেলিভিশন ধারাবাহিক
ডিমাপুর জেলা

ডিমাপুর (উচ্চারণ:/ˌdɪməˈpʊə/)  নাগাল্যান্ড-এর একটি জেলা৷ এর সদর শহর হল ডিমাপুর শহর৷ ২০১১ সালের জনগণনা অনুসারে এই জেলা নাগাল্যান্ডের এগারটি জেলার মধ্যে অন্যতম জনবহুল জেলা৷

জনসংখ্যা 
২০১১ সালের জনগণনা অনুসারে ডিমাপুর জেলার জনসংখ্যা ৩৭৯,৭৬৯ জন, তুলনামূলকভাবে মালদ্বীপ দেশের সমান৷ ভারতের মোট ৬৪০ টি জেলার মধ্যে জনসংখ্যার দিক থেকে ডিমাপুরের স্থান ৫৬৩তম৷ ২০০১-২০১১ সালে ডিমাপুরের জনসংখ্যা বৃদ্ধির হার ছিল শূন্য৷ ডিমাপুর জেলার প্রতি ১০০০ জন পুরুষের মধ্যে মহিলার সংখ্যা হল ৯১৬ জন   এবং সাক্ষরতার হার হল ৮৫.৪৪ শতাংশ

এই জেলার জনসংখ্যা ভিন্ন জাতি ও ধর্মের লোকের সমষ্টি৷ জনগণের বেশিরভাগই খ্রিস্টান (৬১.৮৪ শতাংশ ), উল্লেখযোগ্য হিন্দু সম্প্রদায়ের জনসংখ্যা ২৮.৭৫ শতাংশ।  এখানকার সংখ্যাগরিষ্ঠ লোকরা হল নাগা উপজাতির লোক৷

জৈববৈচিত্র্য 
১৯৮৬ সালে ডিমাপুরের একাংশ রঙাপাহাড় বন্যপ্রাণী অভয়ারণ্য হিসাবে ঘোষণা করা হয়৷ এই অভয়ারণ্যের ক্ষেত্রফল হল ৪.৭ বর্গ কিলোমিটার৷

শিক্ষা 
ডিমাপুর জেলাটিতে অনেক সংখ্যক শিক্ষা প্রতিষ্ঠান আছে৷ এর বেশিরভাগ বিদ্যালয়ে শিক্ষার মাধ্যম ইংরাজী ও বিদ্যালয়সমূহ নাগাল্যান্ড বোর্ড অব স্কুল এড্যুকেশ্যনের অধীনে পরিচালিত হয়৷ নাগাল্যান্ডের প্রধান বিদ্যালয়সমূহের মধ্যে পাটকাই বিদ্যালয়, হোলি ক্রস বিদ্যালয়, সেইন্ট পল উচ্চতর মাধ্যমিক বিদ্যালয়, কারমেল উচ্চতর মাধ্যমিক বিদ্যালয়, এস ডি জৈন উচ্চতর মাধ্যমিক বিদ্যালয়, প্রণব বিদ্যাপীঠ, ডিমাপুর রেলওয়ে উচ্চ মাধ্যমিক বিদ্যালয়, সেইন্ট জোসেফ উচ্চতর মাধ্যমিক বিদ্যালয় (চুমুকেডিমা), সরকারী উচ্চতর মাধ্যমিক বিদ্যালয়, এম.জি.এম. উচ্চ মাধ্যমিক বিদ্যালয়, খ্রিস্টান উচ্চ মাধ্যমিক বিদ্যালয়, পূর্ব একাডেমী উচ্চতর মাধ্যমিক বিদ্যালয়, কুইন মেরি বিদ্যালয় চেকিয়ে ইত্যাদি প্রধান।

জাতীয় প্রযুক্তিবিদ্যা প্রতিষ্ঠান, নাগাল্যান্ড ডিমাপুরের সুমুকেডিমায় সম্প্রতি আরম্ভ হয়। এছাড়াও ডিমাপুর জেলায় মোট ১৮ টি প্রতিষ্ঠিত মহাবিদ্যালয় আছে৷ এর মধ্যে উল্লেখযোগ্য মহাবিদ্যলয়সমূহ হল, পাটকাই খ্রিষ্টিয়ান কলেজ (উত্তর-পূর্ব ভারতের একমাত্র স্বায়ত্তশাসিত কলেজ), ডিমাপুর সরকারী মহাবিদ্যলয়, এস. ডি. জৈন মহাবিদ্যালয়, প্রণবানন্দ মহিলা মহাবিদ্যালয়, সেলসিয়ান কলেজ, বসকো বি এড কলেজ, সল্ট ক্রিশ্চিয়ান কলেজ, টেটসো কলেজ ইত্যাদি। হোস্টেলের থাকার ব্যবস্থা কয়েকটি কলেজের পাশাপাশি মিঠুন জাতীয় গবেষণা কেন্দ্রের পশুপালনে জড়িত একটি গবেষণা কেন্দ্রও পাওয়া যায়।

ভোকেশনাল সেন্টার
কর্মসংস্থান অধিদফতর দ্বারা পরিচালিত মহিলাদের 'শিল্প প্রশিক্ষণ ইনস্টিটিউট' (ডাব্লুআইটিআই), বহু বেসরকারী আইটি প্রতিষ্ঠান ছাড়াও বৃত্তিমূলক / দক্ষতামূলক  প্রশিক্ষণ দেয়।

ক্রীড়া 
ডিমাপুরের এক উল্লেখযোগ্য ফুটবল ক্লাব হল ডিমাপুর ইউনাইটেড৷ এই ক্লাবটি নাগাল্যান্ড প্রিমিয়ার লীগে নিয়মিতভাবে অংশগ্রহণ করে৷

সংস্কৃতি 
ডিমাপুরের ডিজেফে গ্রামে কারুশিল্পের সংগ্রহশালা অবস্থিত৷

তথ্যসূত্র

বহিঃসংযোগ 

নাগাল্যান্ডের জেলা
ডিমাপুর জেলা
স্কটল্যান্ডের পতাকা

স্কটল্যান্ডের পতাকা (      ; Scots    , সেন্ট অ্যান্ড্রু ক্রস বা সেল্টারি হিসাবেও পরিচিত)  একটি নীল ক্ষেত্রের মাঝে কোণাকুনি ছেদ করা সাদা ক্রুশ নিয়ে গঠিত। স্কটিল্যান্ডের রাজকীয় স্ট্যান্ডার্ডের পরিবর্তে সেলটিরিটি হলো সমস্ত ব্যক্তিগত ব্যক্তি এবং কর্পোরেট সংস্থা উড়ানের জন্য সঠিক পতাকা।  এটি যেখানে সম্ভব সেখানে স্কটিশ সরকারী বিল্ডিং থেকে প্রতিদিন সকাল 8:00 টা থেকে সূর্যাস্ত অবধি কিছু ব্যতিক্রম ছাড়াও উড়ে বেড়ানো হয়েছিল।

তথ্যসূত্র

জাতীয় পতাকা
চান্দেল জেলা

চান্দেল জেলা (Pron:/ˌtʃænˈdɛl/) উত্তর-পূর্ব ভারত-এর মণিপুর রাজ্যের একটি অন্যতম জেলা৷ ২০১১ সালের জনগণনা অনুসারে তামেংলং জেলা-এর পরেই চান্দেল মণিপুরের অন্যতম জনবসতিপূর্ণ জেলা৷

ইতিহাস 
১৯৭৪ সালের ১৩ মে তারিখে তেংনোপল নামে এই জেলার সৃষ্টি করা হয়৷ ১৯৮৩ সালে জেলাটির সদর শহর চান্দেলে আনা হয় ও পরবর্তীকালে জেলাটিকে চান্দেল নামেই অভিহিত করা হয়৷ চান্দেল নামটি আসলে চামডিল শব্দ থেকে এসেছে। আনাল ভাষায় এই নামের অর্থ: চাম = 'সরল', ও  ডিল = 'পাজামা'৷

ভৌগোলিক অবস্থান 
এই জেলার প্রশাসনিক মূল কেন্দ্র চান্দেল শহর৷ মণিপুর ও মায়ানমারের মাঝের এক গুরুত্বপূর্ণ কেন্দ্র মোরে শহর জেলাটির দক্ষিণ দিকে অবস্থিত৷ জেলাটির বাণিজ্যর অন্য এক উল্লেখযোগ্য কেন্দ্রস্থল হল চোকপিকারং শহর৷ এই শহরের মধ্য দিয়ে চোকপি নদী বয়ে গেছে৷

অর্থনীতি 
২০০৬ সালে পঞ্চায়তী রাজ মন্ত্রালয় ভারতের অন্যতম অনগ্রসর ২৫০ টি জেলার মধ্যে চান্দেল জেলাকে অন্তর্ভুক্ত করে৷ ভারতের পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) থেকে পুঁজি লাভ করা মণিপুরের তিনটি জেলার মধ্যে চান্দেল জেলা অন্যতম৷

মহকুমা 
চান্দেল জেলাটিকে তিনটি মহকুমায় বিভক্ত করা হয়েছে:
 চান্দেল
 চোকপিকারং 
 খেঞ্জয়

জনসংখ্যা 

২০১১ সালের জনগণনা অনুসারে চান্দেল জেলার জনসংখ্যা ১৪৪,০২৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬০২৷ এই জেলার জনবসতির ঘনত্ব প্রতি বর্গকিলোমিটারে ৪৩ জন৷ ২০০১-২০১১ দশকে জেলাটির জনসংখ্যা বৃদ্ধির হার ছিল ২১.৭২%৷   চান্দেলের প্রতি ১০০০ জন পুরুষের বিপরীতে মহিলার সংখ্যা ৯৩২ জন৷ জেলাটির সাক্ষরতার হার ৭০.৮৫%।

ভাষাসমূহ 
চান্দেল জেলার সদর শহর চান্দেলের মূল ব্যবহৃত ভাষাগুলি হল থাদৌ ভাষা, ভাইফেই ভাষা, জো ভাষা, আনাল ভাষা (পাকান), লামকাং ভাষা ও মেইতেই ভাষা৷ এই শহরের সংখ্যাগরিষ্ঠ লোক আনাল, লামকাং, ম্যন ও মনসাং উপজাতির৷ আইমোল, একটি চীনা-তিব্বতি ভাষা, লাতিন লিপিতে লিখিত এই ভাষাটির ২৫০০-এরও কম ভাষাভাষী রয়েছে; এবং আনাল ভাষা, একটি চীনা-তিব্বতীয় এবং এর প্রায় ১৪,০০০ ভাষাভাষী মানুষ ভারতে রয়েছে, এবং আরও কিছু মিয়ানমারে (যা আনাল ভাষার সাথে বিভ্রান্ত হওয়া উচিত নয়) আছে।

জেলাটির অন্যান্য স্থানগুলিতে ব্যবহৃত ভাষাসমূহ হল:
 উত্তর-পশ্চিম কুকী-চীন ভাষাসমূহ
 আইমোল ভাষা
 আনাল ভাষা
 জৌ ভাষা
 থাদৌ ভাষা
 লামকাং ভাষা
 চোথে ভাষা
 পুরুম ভাষা
 মোওন ভাষা
 নামফাউ ভাষা
 মোনসাং ভাষা
 তারাও ভাষা
 জিম ভাষা
 মারিং ভাষা
 বড়ো ভাষা

জৈববৈচিত্র্য 
১৯৮৯ সালে এই জেলার ১৮৫ বর্গ কিলোমিটার জুড়ে একটি অঞ্চল ইয়াংগপকপি-লকচাও বন্যপ্রাণী অভয়ারণ্যের অন্তর্ভুক্ত করে সংরক্ষণের ব্যবস্থা করা হয়৷

তথ্যসূত্র

বহিঃসংযোগ 
 

মণিপুরের জেলা
চান্দেল জেলা
ভারতের সংখ্যালঘু ঘনীভূত জেলা